**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Szent István Egyetem Budai Campusigazgatóság

campusigazgató**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, megbízás kiadásától számított 3 év-ig szól.

**A munkavégzés helye:**

Budapest, 1118 Budapest, Villányi út 29-43.

**A beosztáshoz tartozó, illetve a vezetői megbízással járó lényeges feladatok:**

Irányítja a Budai Campus Igazgatóság szervezeteinek munkáját, koordinációs, igazgatási ügyviteli, gazdálkodási és létesítménygazdálkodási, üzemeltetési tevékenységét, ezen belül feladatai különösen: a jogszabályi előírások és az egyetemi szabályzatok keretei között dönt a Campushoz és a Campus szervezeti egységeihez tartozó létesítményekkel, ingóságokkal és egyéb vagyoni elemekkel kapcsolatos, a működési tevékenység körébe tartozó ügyekben; ellátja az üzemeltetési, fenntartási és működési feltételeinek biztosításához kapcsolódó feladatokat. Véleményezi a Campushoz tartozó létesítményekre vonatkozó fejlesztési, felújítási (beruházási) javaslatokat, és biztosítja az egyetemi szabályzatok figyelembe vételével, az ott rögzített eljárásrend szerint a Campushoz tartozó szervezeti egységek által használt területeket érintő fejlesztések és felújítások megvalósíthatóságát. Elkészíti a szervezeti egységek vezetőivel egyeztetve, a Budai Campus Gazdasági Iroda vezetője útján a Budai Campus elemi költségvetés javaslatát; részt vesz a Budai Karok költségvetésének előkészítésében és végrehajtásában. Irányítja és ellenőrzi a Somogyi Imre Kollégium és Szent Gellért Kollégium, a BCI Testnevelési Központ, az Entz Ferenc Könyvtár és Levéltár, valamint a Budai Arborétum gazdasági- és üzemeltetési tevékenységét.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, - egyetemi vagy főiskolai -,gazdasági végzettség,
* okleveles könyvvizsgálói vagy államháztartási mérlegképes könyvelői szakképesítés vagy az engedélyezés szempontjából ezzel egyenértékű szakképesítés, vagy gazdasági vezetői, belső ellenőri, érvényesítői, pénzügyi ellenjegyzői – 2012. január 1. előtt az Áht. szerinti ellenjegyzői –, vagy a számvitelről szóló 2000. évi C. törvény (a továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél szerzett legalább öt éves igazolt szakmai gyakorlat, valamint
* mérlegképes könyvelői szakképesítés vagy a felsőoktatásban szerzett gazdasági szakképzettség,
* felsőoktatási intézményben vagy költségvetési szervnél pénzügyi, gazdasági területen szerzett – legalább 3 éves – vezetői szakmai tapasztalat,
* pályázati elszámolásban szerzett tapasztalat,
* vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető,
* cselekvőképesség, büntetlen előélet,
* magyar állampolgárság vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy,
* vagyonnyilatkozat-tételi kötelezettség vállalása.

**A pályázat elbírálásánál előnyt jelent:**

* a Szent István Egyetemmel fennálló közalkalmazotti jogviszony.

**A pályázat részeként benyújtandó iratok, igazolások:**

* a pályázó szakmai tevékenységét tartalmazó részletes önéletrajz,
* vezetői koncepció eddigi vezetői tevékenység bemutatásával;
* iskolai végzettséget, szakképzettségeket tanúsító oklevelek és bizonyítványok másolata;
* három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;
* a pályázó nyilatkozata arra vonatkozóan, hogy a pályázati anyagát a pályázati eljárásban részt vevők megismerhetik;
* minden olyan okirat, amelyet a pályázó a pályázat elbírálása szempontjából fontosnak tart.

**A beosztás betölthetőségének időpontja:**

A beosztás a pályázatok elbírálását követően azonnal betölthető.

**A pályázat benyújtásának határideje:** 2018. augusztus 9.

A pályázati kiírással kapcsolatosan további információt Dr. Szilágyi Veronika főosztályvezető nyújt, a +36-(28)-522-000/1022 -os telefonszámon.

**A pályázatok benyújtásának módja:**

* Elektronikus úton Humánerőforrás- gazdálkodási Főosztály részére a human@szie.hu E-mail címen keresztül

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2018. szeptember 10.

**A pályázati kiírás további közzétételének helye, ideje:**

* NKI és SZIE honlapja - 2018. július 9.

**A munkáltatóval kapcsolatos egyéb lényeges információ:**

A pályázat benyújtásával egyidejűleg a pályázati anyagot (Word formátumban és egy fájlban), a végzettséget igazoló okleveleket és az erkölcsi bizonyítványt (PDF-ben) elektronikusan is meg kell küldeni. A pályázathoz szükséges nyomtatványok, illetve az összeállítással és a benyújtással kapcsolatos információk a fenti e-mail címen kérhetők. A munkáltatóval kapcsolatban további információt a www.szie.hu honlapon szerezhet. Munkáltató fenntartja magának a jogot a pályázat visszavonására, eredménytelenné és érvénytelenné nyilvánítására.

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |